
PRIMAR
Nr. 5432 din 21.05.2025 


Referat de aprobare 

             Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre pentru aprobarea modificării art.2 alin. (3) din anexa la HCL nr. 42 din 25.03.2025 privind aprobarea procedurilor și criteriilor pentru organizarea concursului pentru ocuparea funcției contractuale vacante de director al Serviciului Public de Alimentare cu Apă, Canalizare și Salubrizare Marghita .
          Astfel, pentru conducătorii serviciilor publice de interes local care au calitatea de personal contractual, procedurile și criteriile de organizare a concursului se stabilesc în condițiile părții a VI-a- Titlul III, cap. IV ”Incadrarea și promovarea personalului contractual ” din OUG nr. 57/2019 privind Codul Administrativ, cu modificările și completările ulterioare, coroborat cu prevederile HG nr. 1336/2022 pentru aprobarea Regulamentului-cadru privind organizarea şi dezvoltarea  carierei personalului contractual din sectorul bugetar plătit din fonduri publice care la art.16 prevede :
                  ”Condiţiile specifice pe care trebuie să le îndeplinească persoana care participă la concursul pentru ocuparea unui post vacant sau temporar vacant se stabilesc, pe baza fişei postului, la propunerea conducătorilor structurilor în care se află funcţia vacantă sau temporar vacantă, după caz, conform statului de funcţii.”
          Prin HCL nr. 42 din 25.03.2025 s-au aprobat conditiile atât generale cât și specifice pentru organizarea concursului pentru ocuparea funcției contractuale vacante de director al Serviciului Public de Alimentare cu Apă, Canalizare și Salubrizare Marghita, dat fiind înființarea acestui serviciu public de interes local  în subordinea Consiliului Local. 
           Pentru a putea da posibilitatea accesului la postul de director a mai multor candidați revin asupra condiției  propuse inițial de stabilire  unei vechimi în funcție de    conducere. 
       Drept urmare inițiez proiectul de hotărâre pentru aprobarea modificării art.2 alin. (3) din anexa la HCL nr. 42 din 25.03.2025 privind aprobarea procedurilor și criteriilor pentru organizarea concursului pentru ocuparea funcției contractuale vacante de director al Serviciului Public de Alimentare cu Apă, Canalizare și Salubrizare Marghita , prin renuțarea la condiția de vechime în funcții de conducere. Conducere, menținându-se doar vechimea minimă în specialitatea studiilor de 5 ani  ( studii economice, juridice sau ingineresti) si implicit existent sudiilor de masterat în același domeniu al științelor economice, juridice sau ingineresti .


                       Primar
                  Zsolt DEMIÁN 

